[image: image1.png]Vledalpt



[image: image2.jpg]


Институт по социални дейности и практики - София

                                                               КОМПЛЕКС ЗА СОЦИАЛНИ УСЛУГИ ЗА ДЕЦА И СЕМЕЙСТВА ВИДИН

3700, Видин; ул. „Княз Борис І“ 25а; 094-600-606; 0893-328-940

www.sapibg.org; sapi_vidin@abv.bg 



Ваканционна програма 

на 
Комплекс за социални услуги за деца и семейства – гр. Видин

за периода 08.07. – 09.09.2013г.

1. Целева група:

12 деца, на възраст от 7 до 14 години.
2. Критерии за включване в програмата:

· Децата да имат заявка за участие от ОЗД, от родител;
· Децата да са заявили желанието си за участие в ателието.
3. Цели на програмата:

Организиране на свободното време на децата през лятната ваканция, чрез провеждане на образователни, спортни и развлекателни дейности за изграждане на социални житейски умения.
4. Задачи:

· Да повишат уменията си за общуване;
· Да изградят умения за екипност;

· Да развият чувство, както за поемане на лична отговорност за постъпките и последствията си, така и отговорност за околните;

· Да доразвият познанията си в интересни за тях области;

· Да обогатят познанията им за родния край и неговите забележителности.

5. Дейности:

Дейностите ще се осъществяват в ателиета – 5 пъти седмично по две ателиета, в рамките на 3 часа, като децата ще имат право да изберат ателието, в което да участват или да участват във всички ателиета. Минимум два пъти седмично ще се провеждат занятия извън сградата на Комплекса, останалите ателиета ще се проведат на територията на КСУДС.
Ателиета:

„Креативни занимания“ – за развитие на творчески умения и самостоятелността на децата;
„Литературен клуб“ – за усвояване на умения за дискусии по дадена тема, изваждане на поуки въз основа на чужд опит;
„Музика“ - да научим децата на песни, да се забавляват,  докато пеят и танцуват, да пеят пред непознати  хора, което ще  им помогне да са по- спокойни и по-свободни в непозната среда;

„Кино“ – за обогатяване на общата култура на децата по отношение на жанровете в киното, планиране на посещения на  кино, театър или друго масово мероприятие, свързано с това изкуство;

„Здравни беседи“ – за придобиване на познания относно различни болести, начина на предаването им;
„Формиране на социални и житейски умения“ – за формиране на култура на поведението при децата; изграждане на умения по отношение на естетиката, на външния вид; развитие на естетическото възприятие на децата; изграждане на представа за бъдещето; осъзнаване на ролята на чувствата при общуването между хората; усвояване на знания и умения за културно поведение при посещение на културни мероприятия, културно хранене, културно поведение в училище;
„Готварство“ – за придобиване на знания и умения за приготвяне на кулинарни произведения; за различните видове храни и хранителни продукти; да се изградят мотиви и нагласа за участие в трудова дейност;

„Градинарство“ - да дадем стимул на децата за отглеждане на различни видове растения, за поддържането им и за естетическия им вид; да успеем да изградим у децата по- богата култура относно природата, както и да ги научим на труд;
„Спорт“ – да изгради у децата качества като дисциплина, упоритост, организираност, твърдост, воля; да се изградят умения за работа в група, за колективизъм; включени са много спортни игри и състезания;
„Аз обичам Видин“ – за опознаване на града, в който живеем, неговите забележителности и природни дадености; да придобият основни познания относно културата и историята на родния град.
6. Очаквани резултати: 
· ангажиране на децата в организирани образователни, спортни и развлекателни дейности;
· повишени умения у децата за позитивно общуване;
· изградени умения у децата за работа в група;
· развити умения у децата за разпознаване на последствията, произтичащи от дадено поведение, осъзнаване и поемане на отговорност;

· децата познават повече дейности и са развили интерес към някоя от тях;
· децата са повишили познанията си за родния край и неговите забележителности.
7. Човешки ресурс:

Екипът на КСУДС, в състав: психолог Юлия Найденова, логопед- педагог Жанета Стефанова, сътрудник социални дейности Асен Митков, социален работник Елица Иванова, социален работник Милена Цанова, социален работник Виолетка Георгиева, социален работник Петя Петрова, социален работник Юлия Йотова, социален работник Валентина Тодорова, социален работник Ирина Рачева, социален работник Ярослав Митков.

Ателиетата ще се провеждат, както следва:

Понеделник:
13.30 ч. – 14.30 ч.

Ателие „Кино“
Водещи: Виолетка Георгиева, Ярослав Митков

14.30 ч. – 15.30 ч.            Ателие „Креативни занимания“ 
Водещи: Милена Цанова, Асен Митков

Вторник :

13.30 ч. – 14.30 ч.  

Ателие „Здравни беседи“ 
Водещи: Петя Петрова, Жанета Стефанова
14.30 ч. – 15.30 ч. 

Ателие „Спорт“
Водещи: Асен Митков, Мартин Лишков 

Сряда :

13.30 ч. – 14.30 ч. 

Ателие „ Градинарство“
Водещи: Юлия Йотова, Асен Митков
14.30 ч. – 15.30 ч. 

„Литературен клуб“ 
Водещи: Ярослав Митков, Жанета Стефанова

Четвъртък :

13.30 ч. – 14.30 ч. Ателие „Формиране на социални умения“
Водещи: Валентина Тодорова, Ирина Рачева

14.30 ч. – 15.30 ч.  Ателие „Музика“
Водещи: Юлия Найденова, Асен Митков

Петък :

13.30 ч. – 14.30 ч.

 Ателие „Аз обичам Видин“
Водещи: Елица Иванова, Асен Митков

15. 00 -  15.30ч. 

Ателие „Готварство“
Водещи: Юлия Йотова, Милена Цанова

